**Rubén de la Red Gutiérrez** (født 5. juni 1985) er en tidligere spansk fotballspiller som spilte sentral midtbane.

Han gjorde seg bemerket hos Getafe etter å ha gått gjennom Real Madrids *Cantera*. Da han returnerte til Real Madrid i 2008, fikk han en alvorlig hjertefeil som først satte karrieren på vent i 2 år. Sent i 2010 bestemte han seg for å legge fotballskoene på hyllen.

De la Red var en del av Spanias lag som vant EM i fotball 2008.

Klubbkarriere
-------------

### Real Madrid

De la Red kom til Real Madrids ungdomssystem 14 år gammel. Han ble overført til CD Móstoles etter å ha blitt fortalt at han ikke var god nok. Men det tok ikke lang tid før De la Red ble hentet tilbake til Real Madrid. Etter sin fjerde sesong med klubben dro Quique Flores til Getafe CF, og ville ha med De la Red til sin nye klubb, noe Real Madrid nektet. De la Red sa: *«Det er en ære at Quique var så intressert i meg, men for meg var Real Madrid valg nummer en, det er sikkert, alt annet kommer etter».*

De la Red debuterte 10. november 2004 mot CD Tenerife i 2004-2005-sesongens Copa del Rey, i en 2–1 borteseier. Hans La Liga-debut kom 22. september 2005 da han spilte to minutter i en 3-1 hjemmeseier mot Athletic Bilbao, og han spilte to andre kamper som en sen innbytter i løpet av 2005-2006-sesongens La Liga.

I 2006-2007-sesongens La Liga ble De la Red hentet opp til A-laget av hovedtrener Fabio Capello, sammen med lagkameratene Miguel Torres og Miguel Angel Nieto. De la Red spilte syv kamper og var med på å vinne La Liga. Den 8. november 2006 skåret han sitt første mål for A-laget i en hjemmekamp i Copa del Rey som de vant 5-1 mot Écija Balompié. Etter sesongen fornyet De la Red kontrakten frem til 2011.

### Getafe

Den 31. august 2007 ble det klart at De la Red hadde blitt solgt til Getafe CF. Real Madrid sikret en to års opsjon på tilbakekjøp av. I Getafe etablerte 
han seg som en viktig førstelagsspiller i rollen som playmaker. I løpet av 2007-2008-sesongen ble han tvunget til å spille midtstopper på grunn av skader. Han spilte midtstopper blant annet i UEFA-cupen sesongen 2007-2008. I en uavgjort-kamp mot Bayern München i kvartfinalen fikk han rødt kort etter seks minutter av andre omgang. Han skåret tre ganger i løpet av elleve kamper, blant annet i en 2–1-seier mot Tottenham Hotspur den 25. oktober 2007, da han utlignet etter en pasningskombinasjon med Esteban Granero.

### Tilbake til Real Madrid

Real Madrids president Ramón Calderón hentet i mai 2008 De la Red, Esteban Granero og Javi Garcia tilbake til klubben og Santiago Bernabéu. Han skåret sitt første mål for klubben etter returen den 24. august 2008 i den spanske supercupen. Målet kom i den andre finalen mot Valencia CF. Hans første ligamål for Real Madrid kom 21. september 2008 mot Racing de Santander i en 2-0 borteseier.

### Slutten på karrieren

Den 30. oktober 2008, ble De la Red lagt inn på sykehus etter å ha kollapset under en Copa del Rey-kamp mot Real Unión. Han besvimte på grunn av en hjertefeil. Den 12. desember 2008 gjorde Real Madrid det klart at spilleren var ute for resten av sesongen. Noen medier mente at han kanskje aldri ville komme tilbake på fotballbanen. Sent i juni 2009, etter flere tester, ble det klart at De la Red ville gå glipp av hele 2009-2010-sesongen. Han ble testet hver andre måned for å sjekke situasjonen.

Real Madrid signerte Raúl Albiol, som fikk draktnummer 18 - tidligere brukt av De la Red. Raúl Albiol lovte at dersom De la Red kom tilbake, så ville han gi tilbake draktnummeret. I januar 2010 kom det ulike rapporter om at Real Madrid hadde funnet ut at De la Reds hjertesykdom var *«av en sjelden type»*, og at De la Red ville bli fristilt fra kontrakten, og motta 1500 € som sykelønn i stedet for lønnen ifølge kontrakten.

Den 3. november 2010 gjorde De la Red det klart at han ville legge opp i en alder av 25 år. Han fortalte at «mitt hjerte slår fortsatt som en madridista». I samme kunngjøring sa han at han ville bli i klubben som trener på ett av ungdomslagene.

Fotballdirektør Jorge Valdano - også tidligere klubbspiller og fotballtrener - la til: *«Denne dagen markerer ett vendepunkt i Rubéns liv. Han ender sin karriere som spiller for å fokusere på å bli fotballtrener. Han er fra idag en del av Real Madrids trennerstab og vil lære hvordan vi gjør ting. Han vil også bli en av Mourinhos assistenter og blir med på å forberede kamper. Målet til Rubén er å lære taktikker til det laget han til slutt ender opp i. Han har gått gjennom alle klubbens nivåer og vil bruke den erfaringen til å fortsette å være en del av fotballen».*

Karriere for landslag
---------------------

De la Red spilte for Spanias U21-landslag og ble 26. mars 2008 tatt ut til A-landslagstroppen til en privatlandskamp mot Italia, men fikk ikke spille. Han ble senere - uten å ha debutert på A-landslaget - tatt ut i 22-manns-troppen til EM i fotball 2008 av trener Luis Aragonés. Han spilte i to treningskamper, mot Peru og USA.

Spanias siste kamp i gruppespillet i EM 2008 ble hans tredje og siste landskamp, og han skåret sitt eneste mål for landslaget med et hardt skudd mot Hellas i en 2-1 seier.

Meritter
--------

### Klubb

Real Madrid
* La Liga: 2006–07
* Supercopa de España: 2008

Getafe
* Copa del Rey: finalist 2007–08

### Landslag

Spania
* EM i fotball 2008

Spania U19
* EM for U19-landslag 2004

Statistikk
----------

### Klubb

| Klubb | Sesong | Liga | Cup | Europa | Totalt |
| --- | --- | --- | --- | --- | --- |
| Kamper | Mål | Kamper | Mål | Kamper | Mål | Kamper | Mål |
| Real Madrid | 2004–05 | 0 | 0 | 1 | 0 | 0 | 0 | 1 | 0 |
| 2005–06 | 3 | 0 | 0 | 0 | 2 | 0 | 5 | 0 |
| 2006–07 | 7 | 0 | 2 | 1 | 1 | 0 | 10 | 1 |
| Totalt | 10 | 0 | 3 | 1 | 3 | 0 | 16 | 1 |
| Getafe | 2007–08 | 31 | 2 | 7 | 3 | 11 | 1 | 49 | 6 |
| Totalt | 31 | 2 | 7 | 3 | 11 | 1 | 49 | 6 |
| Real Madrid | 2008–09 | 7 | 1 | 3 | 1 | 1 | 0 | 11 | 2 |
| 2009–10 | 0 | 0 | 0 | 0 | 0 | 0 | 0 | 0 |
| Totalt | 7 | 1 | 3 | 1 | 1 | 0 | 11 | 2 |
| Totalt i karrieren | 48 | 3 | 13 | 5 | 15 | 1 | 76 | 9 |

Referanser
----------

1. ↑  Inkluderer Copa del Rey og Supercopa de España
2. ↑  Inkluderer UEFA Supercup

Eksterne lenker
---------------

* (en) Rubén de la Red – UEFA Rediger på Wikidata

* (en) Rubén de la Red – Transfermarkt Rediger på Wikidata

* (en) Rubén de la Red – Transfermarkt (manager) Rediger på Wikidata

* (en) Rubén de la Red – national-football-teams.com Rediger på Wikidata

* (en) Rubén de la Red – WorldFootball.net Rediger på Wikidata

* (en) Rubén de la Red – Soccerbase.com Rediger på Wikidata

* (en) Rubén de la Red – FootballDatabase.eu Rediger på Wikidata

* (de) Rubén de la Red – fussballdaten.de Rediger på Wikidata

* (en) Rubén de la Red – Soccerway Rediger på Wikidata

* (en) Rubén de la Red – EU-Football.info Rediger på Wikidata
* (es) Rubén de la Red – BDFutbol
* Offisielt nettsted Rediger på Wikidata
* Spillerprofil fra Liga de Fútbol

|  |
| --- |
| **Seniorlandskamper** |
| 

| Nr. | Dato | Hjemmelag | Resultat | Bortelag | Arena | Mål | Bytte | Merknader |
| --- | --- | --- | --- | --- | --- | --- | --- | --- |
| 1 | 2008-05-3131. mai 2008 | Spania  | 2–1 |  Peru | Estadio Nuevo Colombino, Huelva  |  | Inn | Vennskapskamp  |
| 2 | 2008-06-044. juni 2008 | Spania  | 1–0 |  USA | Estadio El Sardinero, Santander  |  | Inn | Vennskapskamp  |
| 3 | 2008-06-1818. juni 2008 | Hellas  | 1–2 |  Spania | Stadion Wals-Siezenheim, Salzburg  | 1 | Hele | EM-sluttspill  |

 |

| * v
* d
* r
Spanias tropp – EM i fotball 2008 Mestere (2. tittel) |
| --- |
| 
* 1 Casillas
* 2 Albiol
* 3 Navarro
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Cazorla
* 13 Palop
* 14 Alonso
* 15 Ramos
* 16 García
* 17 Güiza
* 18 Arbeloa
* 19 Senna
* 20 Juanito
* 21 Silva
* 22 De la Red
* 23 Reina
* Landslagstrener: Aragonés

 | Flagget til Spania |